Eldar Efendijev  Aitäh, härra eesistuja! Austatud ettekandja! Minu küsimus on seotud hinnatõusuga. Valitsuskabineti esindajad ütlesid, et sellele pole midagi parata, mõned ka ütlesid, et ei kavatsegi midagi teha. Teiselt poolt, euroliidu riikide esindajad varsti tulevad kokku ja üks põhiline teema on  hinnatõus ja mida sellega teha. Teie oma poolt oma ettekandes ütlesite, et ka püüate midagi teha, näiteks läbi intresside. Siit mul on küsimus: kuidas te hindate, kas riik läbi tema institutsioonide võiks midagi teha ja mida ta peab tingimata tegema?